Col títulu Hablaré otro lenguaje, hecho de acentos más sinceros, versu estrayíu d’un poema de Carmelina Sánchez Cutillas (Madrid, 1927- València, 2009), l’Institutu Cervantes de Frankfurt súmase a la celebración del Día Mundial de la Poesía con un recital en llinia de cinco de les voces más destacaes de l’actual lliteratura castellana, gallega, vasca, catalana y asturiana. «Les trés llingües cooficiales d’España y l’asturianu, dende 2020 llingua oficial de la Xunta Xeneral del Principáu d’Asturies regulada pola Academia de la Llingua Asturiana», espliquen dende l’Institutu Cervantes.
#000008
Colos sos poemes, Raquel Lanseros, Yolanda Castaño, Leire Bilbao, Àngels Gregori y Berta Piñán non solo van demostrar que la poesía ta más llena d’entrugues que respuestes, sinón que, al espresase en cinco llingües, van tresmitir cinco sensibilidaes, cinco formes d’asitiase énte’l mundu y de dicir el qué, el cómo y el por qué al manifestar el bon momentu que vive la poesía nes distintes llingües d’España.
#000009